DJEČJI VRTIĆ SUNCE
FAŽANA, Puljska cesta 7
UPRAVNO VIJEĆE

KLASA: 601-02/18-08/01
URBROJ: 2168/08-54-01-04-18-8
Fažana, 07.03.2018.


Na temelju čl. 23.a Zakona o predškolskom odgoju i obrazovanju (NN 10/97, 107/07 i 94/13),  Državnog pedagoškog standarda predškolskog odgoja i naobrazbe (NN 63/08 i 90/10) te Pravilnika o sadržaju i trajanju programa predškole (NN 107/14) Upravno vijeće Dječjeg vrtića Sunce objavljuje

J A V N I    P O Z I V
za upis djece u program predškole 
za pedagošku godinu 2017./2018.


Upravno vijeće Dječjeg vrtića Sunce objavljuje javni poziv za upis djece u program predškole za djecu rođenu od 01.04.2011. do 31.03.2012. godine.

Pozivaju se roditelji/skrbnici djece s prebivalištem na području Općine Fažana koja nisu obuhvaćena redovitim programom predškolskog odgoja na upis djece u program predškole.

Sukladno čl. 1. Pravilnika o sadržaju i trajanju programa predškole (NN 107/14) program predškole obvezan je za svu djecu u godini prije polaska u osnovnu školu.

Program u trajanju 250 sati provodit će se od 15.03.2018. do 30.06.2018. godine.

Obrazac zahtjeva za upis možete preuzeti u upravi vrtića ili na mrežnoj stranici  www.epula.info/djecji-vrtic-sunce/novosti u mapi PREDŠKOLA.

Uz ispunjeni zahtjev za upis potrebno je priložiti sljedeću dokumentaciju:
· presliku izvoda iz matične knjige rođenih ili rodnog lista djeteta
· presliku osobnih iskaznica ili uvjerenja o prebivalištu za roditelje/skrbnike
· potvrdu nadležnog liječnika o zdravstvenom stanju djeteta
· presliku karte cijepljenja/kartona imunizacije 
· presliku nalaza i mišljenja prvostupanjskog tijela vještačenja (Centar za socijalnu skrb) ili odgovarajućeg medicinskog i drugog nalaza, mišljenja i rješenja nadležnih tijela, ustanova i vještaka o postojanju teškoće u razvoju, ukoliko postoji
· presliku Pravomoćne odluke suda o razvodu braka odnosno Rješenja suda o povjeri djeteta na odgoj i čuvanje, ukoliko postoji

[bookmark: _GoBack]Zahtjevi s priloženom dokumentacijom podnose se se od 08.03.2018. do 14.03.2018. godine u upravi Dječjeg vrtića Sunce, Fažana, Puljska cesta 7, svakim radnim danom od 08,00-15,00 sati.

Ostale obavijesti roditelji/skrbnici mogu dobiti pri upisu, na telefon 520-897 ili na e-mail: djecji.vrtic.sunce1@pu.t-com.hr.

UPRAVNO VIJEĆE
Predsjednica
Nataša Novak

